טוויסטה

קרל טרל מיטשל (באנגלית: Carl Terrell Mitchell; נולד ב-27 בנובמבר 1973), הידוע גם תחת שם הבמה טוויסטה (Twista), הוא ראפר אמריקאי משיקגו, אילינוי. טוויסטה ידוע בסגנון הראפ המהיר שלו המכונה צ'ופר וב-1992 הוא הוכתר כראפר המהיר ביותר בעולם על פי ספר השיאים של גינס, כשעשה 598 הבהרות ב55 שניות. ב-1997 אחרי שהתארח בסינגל "Po Pimp" של ההרכב Do or Die, טוויסטה חתם בלייבל אטלנטיק רקורדס והפיץ את אלבום הבכורה שלו Adrenaline Rush. ב-1998 טוויסטה ייסד את ההרכב Speedknot Mobstaz. ב-2004 אלבומו הרביעי, Kamikaze, הגיע לראש מצעד בילבורד 200 לאחר ההצלחה של הסינגל "Slow Jamz" מהאלבום. מיטשל גדל באזור קיי-טאון שנמצא בשיקגו, אילינוי והתחיל לעשות ראפ כשהיה בן 12. ב-1992 הפיץ טוויסטה את אלבומו הראשון, Runnin' Off at da Mouth, תחת שם הבמה Tung Twista. אלבומו השני, Resurrection, תוכנן להשתחרר ב-1994, אך בשל בעיות עם חברת התקליטים שלו, אטלנטיק רקורדס, ומכיוון שהשם של האלבום היה זהה לשם של האלבום של הראפר קומון, האלבום יצא לאור רק בשיקגו וזכה לתשומת לב מועטה מצד הקהל. ב-1996 התארח טוויסטה בסינגל "Po Pimp" של ההרכב Do or Die, הסינגל הופק על ידי המפיק The Legendary Traxster. הסינגל זכה להצלחה מסחרית והוכתר כסינגל זהב על ידי RIAA. ב-1997 הפיץ טוויסטה את אלבומו השני, Adrenaline Rush, תחת חברת התקליטים אטלנטיק רקורדס והשמיט את ה"Tung" משם הבמה שלו. האלבום הגיע למקום 77 במצעד בילבורד 200. ב-1998 שחרר טוויסטה את האלבום Mobstability יחד עם ההרכב Speedknot Mobstaz. לאחר שחרור האלבום טוויסטה ייסד את הלייבל 'Legit Ballin, שבה הוא שחרר שני אלבומי קומפילציה: Legit Ballin' ב-1999 ו-Legit Ballin' Vol. 2: Street Scriptures ב-2001. מאוחר יותר הלייבל שחרר גם את האלבומים Respect The Game, Vol. 3 ב-2002 ו- Volume 4: Tha Truth ב-2006. ב-2000 התארח טוויסטה באלבום Ruff Ryders: Ryde or Die Vol. 2 של חברת התקליטים ראף ריידרס, בשיר "Twisted Heat". ב-2004 טוויסטה שחרר את אלבומו הרביעי, Kamikaze, שכלל אומנים רבים, כמו: קניה וסט, לודאקריס, טו שורט וטי. איי. האלבום דורג בראש מצעד בילבורד 200 ונמכרו כ-2 מיליון עותקים של האלבום. הסינגל "Slow Jamz"(שנכלל גם באלבום הראשון של קניה וסט, The College Dropout), שבו התארחו קניה וסט וג'יימי פוקס, הגיע לראש מצעד בילבורד הוט 100. ב-2005 טוויסטה שחרר את האלבום The Day After, שכלל את הלהיטים: "Girl Tonite" עם טריי סונגז, "Hit the Floor" עם פיטבול ו-"So Lonely" עם מריה קארי. ב-2006 טוויסטה התארח בסינגל "(Hell No (Leave Home" של הזמרת מוניקה. האלבום השישי של טוויסטה, Adrenaline Rush 2007, יצא לאור ב-2007. האלבום כלל אומנים ידועים כמו: טי-פיין ופארל ויליאמס, אך לא זכה להצלחה של אלבומיו הקודמים. ב-2008 טוויסטה ייסד את הלייבל "Get Money Gang Entertainment" ושחרר את האלבום Category F5. ב-9 בנובמבר 2010, טוויסטה שחרר את אלבומו השמיני, The Perfect Storm, האלבום כלל את הסינגלים: "Make a Movie" עם כריס בראון, "I Do" ו-"Heat". האלבום כלל אומנים ידועים, כמו: ריי ג'יי, פאף דאדי, רייקוון ווואקה פלאקה פליים. 1992: Runnin' Off at da Mouth 1994: Resurrection 1997: Adrenaline Rush 2004: Kamikaze 2005: The Day After 2007: Adrenaline Rush 2007 2009: Category F5 2010: The Perfect Storm 2013: The Dark Horse 2012: Reloaded 1998: Mobstability 2008: Mobstability II: Nation Business 1999: Legit Ballin Vol 1: The Album 2001: Legit Ballin Vol 2: The New Testament 2K (Street Scriptures Compilation) 2001: Tailwinds 2002: Legit Ballin Vol 3: Respect The Game 2006: TailWinds Vol.2 1997: The Southwest Riders 2000: Adrenaline Rush 2000: Twista's Greatest Hits 2005: (2 for 10 (EP 2008: Soft Buck Vol. 1 מדיה וקבצים בנושא טוויסטה בוויקישיתוף אתר האינטרנט הרשמי של טוויסטה (באנגלית) טוויסטה, ברשת החברתית פייסבוק טוויסטה, ברשת החברתית אקס (טוויטר) טוויסטה, ברשת החברתית אינסטגרם טוויסטה, סרטונים בערוץ היוטיוב טוויסטה, במסד הנתונים הקולנועיים IMDb (באנגלית) טוויסטה, באתר אפל מיוזיק (באנגלית) טוויסטה, באתר ספוטיפיי טוויסטה, באתר סאונדקלאוד (באנגלית) טוויסטה, באתר AllMusic (באנגלית) טוויסטה, באתר MusicBrainz (באנגלית) טוויסטה, באתר דיזר טוויסטה, באתר Discogs (באנגלית) טוויסטה, באתר Songkick (באנגלית) טוויסטה, באתר Genius טוויסטה, באתר בילבורד (באנגלית) Tung Twista Lands Spot In Guinness Book Twista Biography by Stephen Thomas Erlewine Twista Blows Straight To Top Of Billboard Albums Chart Twista Launches Get Money Gang Record Label